Argos
        
         (by i Hellas)
Store norske leksikon,Historie,Verdens historie og samtidshistorie,Europa,Den greske antikken
Argos er en by på Peloponnes, fire km fra Argolikosbukta. Den er en av de eldste byene i verden med kontinuerlig beboelse. Byen hadde sin første oppblomstring i senmykensk tid (1300–1200-tallet fvt.) og ble senere den viktigste byen på Peloponnes ved siden av Sparta. Mellom disse var det stadig fiendskap. Argos ble slått av Sparta i 494 fvt., men ble senere en uavhengig bystat.
Byens skytsgudinne var Hera, og et tempelanlegg for Hera ti km nord for byen var et av de betydeligste i Hellas. Det ble utgravd av arkeologer i 1890-årene. I 272 fvt. ble kong Pyrrhos drept ved et angrep på Argos.I romertiden var Argos fremdeles en blomstrende handelsby. Senere ble byen ødelagt av tyrkere, som slo i hjel alle innbyggere (år 1500) og lot albanere bosette seg der. I grekernes uavhengighetskamp var Argos sete for nasjonalforsamlingen, og ble brent av Ibrahim Pasja i 1815.Det har blitt gjort omfattende utgravninger på 1900-tallet. Den moderne by har omlag 22 000 innbyggere (2011) og er et senter for foredling av og handel med landbruksprodukter fra distriktet. Les mer i Store norske leksikon den greske antikken den greske antikkens historie den greske antikkens kunst og arkitektur Romerriket